Sportiva franceză Caroline Garcia (locul 27 mondial), care a acuzat dureri la umărul drept ca şi în cele două tururi precedente, a fost învinsă în sferturile de finală ale turneului WTA 1000 de la Miami de americanca Danielle Collins (locul 53), scor 6-3, 6-2.
Meciul a durat o oră şi 20 de minute.
Danielle Collins, care în turul precedent a eliminat-o pe Sorana Cîrstea, va juca în semifinale cu învingătoare din meciul dintre compatioata sa Jessica Pegula (locul 5 WTA) şi rusoaica Ekaterina Alexandrova (locul 16 WTA).